شەفەق نیوز/ ئەنجومەن
وەزیران هەرێم کوردستان وە سەرۆکایەتی مەسرور بارزانی، ئمڕوو چوارشەممە، باس لە تەقەلا
ناودەوڵەتیەگان کرد ئەرا دادکردن تاوانبارەیل داعش و رینمای ماف و شایستەیل زیندانی
و بەندیندکرباگە سیاسیەگان و خاوەن شەهید و ئەنفال کریایەگان.
ئەنجومەنەگە لە
بەیاننامەیگ رەسیە ئاژانس شەفەق نیوز وت: ئمڕوو وە سەرۆکایەتی مەسرور بارزانی سەرۆک
ئەنجومەن وەزیران و وەئامادەبوین قوباد تاڵەبانی جیگر سەرۆک وەزیرانی، دانیشتن
ئاسایی ئەنجامدا و دیاریکرد ک رێبەر ئەحمەد وەزیر ناوخۆ لە سەرەتای کۆبونەوەگە راپۆرتیگ
تایبەت وە باوەت چینکردن تاوانەیل ریخریاگ داعش تیرۆر جوور جینۆساید کرد، و هەمیش
تەقەلای تیم لێکۆڵینەوەی سەروە نەتەوە یەکگرتووەکان ئەرا بتەوکردن پرسیارکردن لە
تاوانەیل ریخریاگ داعش ( یونایتد) و دویای گفتوگۆەگان و گواستنەوەی راگان، ئەنجومەن
وەزیران دەنگ داگە بڕیگ لە پێشنیار و بڕیاریگ لەی باوەتە.
لە تەوەریگ تر
لە کۆبونەوەگە، بەیاننامەگە دیاریکرد ک عەبدولڵا حاجی مەحمود  وەزیر باوەتەیل شەهیدان و ئەنفال کریایەگان رەشنووسیگ
خستە وەردەس دوو رینما هاناوی، یەکیگیان پەیوەندی وە شایستەیل زیندانی و بەندیندکرباگە
سیاسیەگان لە هەرێم کوردستان دیرێد، و ئەوانە لەباوەت دیاریکردن ماف وشایستەیل خاوەن
شەهید و ئەنفال کریایەگانە.
ئەنجومەن وەزیران
جەخت کرد لە دابینکردن ماف و شایستەیل بەڕێز خیزانە  شەهیدەگان و ئەنفال کریایەگان و رێزگردن لە خەبات
شەهید و ئەنفال کریایەگان ک گران و نەختیات ئەرا گەل و خاکەگە پێشکەش کردن، وهەمیش
خەبات زیندانە سیاسییەکان.
ئەنجومەنەگە رینما
داگە وەزارت باوەتەیل شەهید و ئەنفال کریایەگان، لە وەردەوامبوین لە چاکسازیەگان لە
لیستەیل ناو ئەوانەگ ماف وشایستەگان وەبی حەق وەرکردنە، وەگەرد دووپاتکردن لە مقەیەتی
ماف وشایستەیل خاوەن شایستەگان.
بەیاننامەگە
ئاماژە کرد ک ئەنجومەن وەزیران لە دویای گفتوگۆەگان، لە بنەمایی واژوو لەبان هەردوگ
رینماگە کرد وەگەرد چەودیری لە تیبینیەگان ک لە کۆبونەوەگە تۆمار کریان، وەئامانج
خاسەوکردن ژیان خاوەن شەهید و زیندان و بەندیندکرباگە سیاسیەگان و مقەیەتی مافەیلیان.
